CELEX: 31994R1282
Language: el
Date: 1994-06-02 00:00:00
Title: Κανονισμός (ΕΚ) αριθ. 1282/94 της Επιτροπής της 2ας Ιουνίου 1994 που καθορίζει τα ποσοστά κοινοτικής συγχρηματοδότησης για τα μέτρα που αναφέρονται στο άρθρο 31 του κανονισμού (ΕΟΚ) αριθ. 2328/91 του Συμβουλίου και καταργεί τον κανονισμό (ΕΟΚ) αριθ. 223/90

Avis juridique important

|

31994R1282

Κανονισμός (ΕΚ) αριθ. 1282/94 της Επιτροπής της 2ας Ιουνίου 1994 που καθορίζει τα ποσοστά κοινοτικής συγχρηματοδότησης για τα μέτρα που αναφέρονται στο άρθρο 31 του κανονισμού (ΕΟΚ) αριθ. 2328/91 του Συμβουλίου και καταργεί τον κανονισμό (ΕΟΚ) αριθ. 223/90  

Επίσημη Εφημερίδα αριθ. L 140 της 03/06/1994 σ. 0014 - 0015 Φινλανδική ειδική έκδοση: Κεφάλαιο 3 τόμος 57 σ. 0227  Σουηδική ειδική έκδοση: Κεφάλαιο 3 τόμος 57 σ. 0227 

ΚΑΝΟΝΙΣΜΟΣ (ΕΚ) αριθ. 1282/94 ΤΗΣ ΕΠΙΤΡΟΠΗΣ της 2ας Ιουνίου 1994 που καθορίζει τα ποσοστά κοινοτικής συγχρηματοδότησης για τα μέτρα που αναφέρονται στο άρθρο 31 του κανονισμού (ΕΟΚ) αριθ. 2328/91 του Συμβουλίου και καταργεί τον κανονισμό (ΕΟΚ)  αριθ. 223/90Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Κοινότητας,  τον κανονισμό (ΕΟΚ) αριθ. 2328/91 του Συμβουλίου της 15ης Ιουλίου 1991 για τη βελτίωση της αποτελεσματικότητας των γεωργικών διαρθρώσεων (1), όπως τροποποιήθηκε τελευταία από τον κανονισμό (ΕΚ) αριθ. 3669/93 (2), και ιδίως το άρθρο 32 παράγραφος 2,  Εκτιμώντας:  ότι τα κράτη μέλη καταρτίζουν προβλέψεις δαπανών για τα μέτρα που αναφέρονται στο άρθρο 31 παράγραφος 1 του κανονισμού (ΕΟΚ) αριθ. 2328/91- ότι οι προβλέψεις αυτές συνοδεύονται από αίτηση για συνδρομή- ότι, για τις περιφέρειες που καλύπτονται από το  στόχο αριθ. 1, τα στοιχεία αυτά αναγράφονται στα έγγραφα προγραμματισμού που αφορούν το στόχο αυτό- ότι, για τις περιφέρειες που δεν καλύπτονται από το στόχο αριθ. 1, η Επιτροπή αποφασίζει για το ποσοστό κοινοτικής συγχρηματοδότησης, σύμφωνα με το άρθρο  32 παράγραφος 2 του κανονισμού (ΕΟΚ) αριθ. 2328/91- ότι, με βάση την πείρα που αποκτήθηκε από την εφαρμογή των μέτρων που αναφέρονται στο άρθρο 31 παράγραφος 1 του κανονισμού (ΕΟΚ) αριθ. 2328/91 και, προκειμένου να διατηρηθεί ο οριζόντιος χαρακτήρας των μέτρων αυτών λαμβάνοντας υπόψη παράλληλα την  ποικιλομορφία των καταστάσεων, κρίνεται σκόπιμο, για τις περιφέρειες που δεν καλύπτονται από το στόχο αριθ. 1, να διατηρηθούν τα ποσοστά συγχρηματοδότησης που καθορίστηκαν από τον κανονισμό (ΕΟΚ) αριθ. 223/90 της Επιτροπής (3), όπως τροποποιήθηκε  τελευταία από τον κανονισμό (ΕΟΚ) αριθ. 2929/93 (4)- ότι αυτά τα ποσοστά συγχρηματοδότησης εφαρμόζονται από την έναρξη της περιόδου προγραμματισμού που ορίστηκε για τα διαρθρωτικά ταμεία, η οποία αρχίζει την 1η Ιανουαρίου 1994- ότι πρέπει, επομένως, να ληφθούν υπόψη από τα κράτη μέλη για την κατάρτιση των  αιτήσεων συνδρομής σύμφωνα με τις λεπτομέρειες που προβλέπονται από τον κανονισμό (ΕΚ) αριθ. 1025/94 της Επιτροπής (5)- ότι πρέπει, επομένως, να καταργηθεί ο κανονισμός (ΕΟΚ) αριθ. 223/90- ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Γεωργικών Διαρθρώσεων και Αγροτικής Ανάπτυξης,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο 1  Για τις περιφέρειες που δεν καλύπτονται από το στόχο αριθ. 1, τα ποσοστά κοινοτικής συγχρηματοδότησης απαριθμούνται στο παράρτημα.   Άρθρο 2  Τα ποσοστά κοινοτικής συγχρηματοδότησης που αναφέρονται στο άρθρο 1 εφαρμόζονται στις δαπάνες που πραγματοποιούνται από τα κράτη μέλη από την 1η Ιανουαρίου 1994. Ο κανονισμός (ΕΟΚ) αριθ. 223/90 καταργείται από αυτή την ημερομηνία.   Άρθρο 3  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 2 Ιουνίου 1994.  Για την Επιτροπή Rene STEICHEN Μέλος της Επιτροπής  (1) ΕΕ αριθ. L 218 της 6. 8. 1991, σ. 1.  (2) ΕΕ αριθ. L 338 της 31. 12. 1993, σ. 26.  (3) ΕΕ αριθ. L 22 της 27. 1. 1990, σ. 62.  (4) ΕΕ αριθ. L 265 της 26. 10. 1993, σ. 7.  (5) ΕΕ αριθ. L 112 της 3. 5. 1994, σ. 27.      ΠΑΡΑΡΤΗΜΑ   Ποσοστά κοινοτικής συγχρηματοδότησης που εφαρμόζονται στις περιφέρειες που δεν καλύπτονται από το στόχο αριθ. 1 που καθορίζεται στο άρθρο 1 του κανονισμού (ΕΟΚ) αριθ. 2052/88 του Συμβουλίου  (1)  και για τα μέτρα που αναφέρονται στο άρθρο 31 παράγραφος 1 του κανονισμού (ΕΟΚ) αριθ. 2328/91  Είδη μέτρων Ποσοστά 1. Μέτρα που αναφέρονται από τον κανονισμό (ΕΟΚ) αριθ. 2328/91: α) κανονικό ποσοστό- 25 % β) προσαυξημένο ποσοστό. 50 % Το προσαυξημένο αυτό ποσοστό εφαρμόζεται στις ακόλουθες περιπτώσεις: - σε όλες τις ζώνες, όσον αφορά τις ενισχύσεις που αναφέρονται στα άρθρα 10 και 11, - στις μειονεκτικές ζώνες κατά την έννοια της οδηγίας 75/268/ΕΟΚ του Συμβουλίου (2) όσον αφορά: -  τις ενισχύσεις που αναφέρονται στα άρθρα 5 έως 9 και χορηγούνται στις μειονεκτικές ζώνες που βρίσκονται στο ιταλικό Mezzogiorno, - στις ενισχύσεις που αναφέρονται στα άρθρα 18, 20 και 28 και χορηγούνται στις μειονεκτικές ζώνες της Ιταλίας, - στις  ενισχύσεις που αναφέρονται στα άρθρα 5 έως 9, 18, 20 και 28 που χορηγούνται στις μειονεκτικές ζώνες της Ισπανίας οι οποίες σημειώνονται με έναν αστερίσκο στο παράρτημα της οδηγίας 86/466/ΕΟΚ του Συμβουλίου (3). 2. Μέτρα που αναφέρονται από τις οδηγίες  72/159/ΕΟΚ (4) και 72/160/ΕΟΚ του Συμβουλίου (5) 25 % 3. Μέτρα που αναφέρονται από τους κανονισμούς (ΕΟΚ) αριθ. 1696/71 (6) και 1360/78 (7) του Συμβουλίου 25 % 4. Μέτρα που αναφέρονται από το άρθρο 14 παράγραφοι 1, 2 και 3 και το άρθρο 14β παράγραφοι 1 και 2 του κανονισμού (ΕΟΚ) αριθ. 1035/72 του Συμβουλίου (8) 50 %   (1) ΕΕ αριθ. L 185 της 15. 7. 1988, σ. 9.  (2) ΕΕ αριθ. L 128 της 19. 5. 1975, σ. 1.  (3) ΕΕ αριθ. L 273 της 24. 9. 1986, σ. 104.  (4) ΕΕ αριθ. L 96 της 23. 4. 1972, σ. 1.  (5) ΕΕ αριθ. L 96 της 23. 4. 1972, σ. 9.  (6) ΕΕ αριθ. L 175 της 4. 8. 1971, σ. 1.  (7) ΕΕ αριθ. L 166 της 23. 6. 1978, σ. 1.  (8) ΕΕ αριθ. L 118 της 20. 5. 1972, σ. 1.